tásya rā́traya evá pariśrítastā́ḥ ṣaṣṭíśca trī́ṇi ca śatā́ni bhavanti ṣaṣṭíśca ha vai trī́ṇi ca śatā́ni saṃvatsarásya rā́trayó'hāni yájuṣmatya íṣṭakāstā́ḥ ṣaṣṭíścaiva trī́ṇi ca śatā́ni bhavanti ṣaṣṭíśca ha vai trī́ṇi ca śatā́ni saṃvatsarasyā́hānyátha yā́ amūḥ ṣáṭtriṃśadíṣṭakā atiyánti yaḥ sá trayodaśo mā́sa ātmā̀rdhamāsā́śca te mā́sāśca cáturviṃśatirardhamāsā dvā́daśa mā́sā átha yádantarā̀horātre tatsū́dadohā átha yádahorātreṣvánnaṃ tatpúrīṣaṃ tā ā́hutayastā́ḥ samidhó'tha yádahorātrāṇī́tyākhyāyáte tállokampr̥ṇā tadvā́ etatsárvamahorātrāṇī́tyévākhyāyate tatsárvo'gnírlo